Source: https://www.jw.org/hu/hirek/jogi/regiok-szerint/ukrajna/jogi-gyozelem-ukrajnaban/
Timestamp: 2017-05-28 08:54:53
Document Index: 3795692

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ']

Jogi győzelem Ukrajnában egy tulajdonjogi ügyben
2012. szeptember 26-án az Ukrajnai Legfelsőbb Bíróság kimondta, hogy jogtalanul próbálták megszerezni annak a területnek egy részét, melyen Jehova Tanúinak a fiókhivatala fekszik.
A Tanúk 1998-ban hivatalosan megvásárolták a területet. Ám 2008-ban a telek előző tulajdonosa másodszor is eladta a területet az LLC Sportfejlesztési Központnak (SK). Ukrajnában az ingatlanbűnözés egyik formájaként ismert ez az eljárásmód.
A helyi kereskedelmi bíróság úgy döntött, hogy az SK-val kötött szerződés jogszerű volt, és a Tanúk kérelmét elutasította.
Ám győzött az igazság. 2011 decemberében a fellebbviteli kereskedelmi bíróság a Tanúk javára döntött, és 2012 áprilisában elutasította az SK kérelmét. Tehát megerősítést nyert, hogy az ingatlan tulajdonjoga Jehova Tanúit illeti. Három hónappal később a lvivi fellebbviteli kereskedelmi bíróság érvénytelenítette a helyi bíróság jogtalan döntését, mely szerint az SK az ingatlan jogos tulajdonosa.
Az SK utolsó lehetőségként az Ukrajnai Legfelsőbb Bíróság előtt megfellebbezte az áprilisban született döntést, hogy megszerezze a tulajdonjogot. Szeptember 26-án azonban a bíróság dicséretes módon, rövid időn belül elutasította a fellebbezést, és ezzel lezárta az ügyet.
Ha az ingatlancsalás megtörtént volna, Jehova Tanúi elveszítették volna az irodaépületüket és a hozzájuk tartozó terület nagy részét, ami nagyban gátolta volna az ukrajnai országos központjukban folyó tevékenységüket.